Viborger Samler, 1840-08-24
Udenlandske Efterretninger. Storbritannien og Jrland. London, d. 11te August. Det ministerielle Blad the Globe meddeler en udførlig Artikel om de chinesiske Anliggender. Allerede hen imod Slutningen af forrige Aar vare fra alle vigtige Stæder i Riget, især fra Manchester, London, Leeds, Liverpool og Bristol, Petitioner indleverede til Regjeringen, i hvilke baade Ministeriets Politik billigedes, og energiske Forholdsregler foresloges imod den chinesiske Regjering. J Octbr. f. A. henvendte Lord Palmerston sig til Comiteen for den londonske East India and China Association, og bad denne om Meddelelse af dens Anskuelser angaaende den britisk chinesiske Handel, samt angaaaende de Forholdsregler, der burde vælges. Af Comiteens Betænkning, der grunder sig paa de nøiagtigste, allerede ligge fra Begyndelsen af forrige Aar anstillede Undersøgelser, har the Globe forfattet en Extract. Comiteen erklærer de med Opiumshandelen beskæftigede Kjøbmænd frie for enhver Dadel, da det britiske Parlement har anerkjendt denne Handel, og de chinesiske Auctoriteter ei alene stiltiende have seet igjennem Fingre med den, men endog taget Deel i den Fordeel, denne Handel yder Ved statistiske Angivelser søger Comiteen at godtgjøre, at kun Udførslen af Sølv fra China har fremkaldt Forbudet imod Handelen med Opium. Med Hensyn til den chinesiske Handels nuværende Tilstand erklærer Comiteen, at man kun har Valget imellem tvende Forholdsregler, forat ordne de commercielle Jnteresser i China ligesaa fordeelagtigt, som det ostindiske Compagnie i en tidligere Tid. Briterne maae enten underkaste sig Chinesernes vilkaarlige Bud, eller ogsaa fordre bestemte Concessioner, og understøtte denne Fordring ved energiske Midler. Comiteen erklærer sig for det Sidste, og foreslaaer følgende Betingelser, ved hvilke the Globe" bemærker, at de udgjøre Omridset af de den britiske Admiral til deelte Jnstructioner, naar disse - hvilket er sandsynligt – antages, vil intet Angreb finde Sted. Det overlades til Regjeringen at forlange Fyldestgjørelse for de Superintendenten tilføiede Fornærmelser og Skadeserstatning for det borttagne Opium, og der bemærkes, at, for at vinde Agtelse hos Chineserne, maa man ikke taale nogen Fornærmelse af dem. For at forskaffe den britisk chinesiske Handel et varigt og fast Grundlag, vilde det fremdeles være meget ønskeligt at afslutte en Handelstractat med China, ved hvilken der indrømmedes de britiske Handlende: 1) Adgang ei alene til Canton, men endog til nordligere liggende Havne, til Ex. Amoy, Fuh-cho for, Ring po, Bang-chekeng og Kwang-chou, der ligge imellem 290 og 32 n. B., i Nærheden af Silke=, Nankin= og Thee=Districterne, hvor britiske uldne Manufacturvarer og Cammelots især søges; 2) Handelsforbindelser maae indgaaes med Chineserne i Almindelighed i Staden Canton og i de andre Handelspladser, men naar Handelen, hvilket Comiteen paa det meest levende deprecerer, – skal indskrænkes til visse Hongkjøbmænd, maa Regjeringen indestaae for de af den valgte Jndividers Solvents3) Britiske Undersaatter, der drive Handel paa China, maae af Regjeringen og dens Embedsmænd ei behandles som chinesiske Undersaatter; men det maa staae de Handlende frit for at følge europæiske Skikke i deres sociale og huuslige Forhold, besidde Vareoplag, have deres Koner og Børn hos sig, samt leve under de chinesiske Love frie for Fornærmelser og Undertrykkelse; 4) En Toldtarif for Ud- og Jndførslen maa fastsættes af den britiske og chinesiske Regjering i Forening, og ingen Forandring foretages i de bestemte Vedtægter uden fælles Samtykke; 5) Dronningens Repræsentant, som Superintendent for Handelen, maa tilstedes direct, Communication med Keiseren og hans Ministre, samt med Localauctoriteterne; ogsaa maa det tillades ham at residere i Pelin eller i hvilkensomhelst anden Havn, for at kunne yde de britiske Undersaatter Beskyttelse, og ordne Handelsanliggenderne; 6) Overtrædes de chinesiske Love, maa Afstraffelsen indskrænke sig til det Jndivid, der har begaaet Forseelser; Enhver er kun ansvarlig for sine Handlinger, saa at den Uskyldige ei kan komme til at bøde for den Skyldige; 7) Skulde Chineserne vægre sig ved at aabne deres Havne i Almindelighed, maa man enten ved Kjøb eller paa anden Maade bevirke Aftrædelsen af en Øe, paa hvilken en britisk Factorie kan vorde indrettet.